CELEX: 32008D0988
Language: fi
Date: 2008-12-17 00:00:00
Title: 2008/988/EY: Komission päätös, tehty 17 päivänä joulukuuta 2008 , päätöksen 2008/185/EY muuttamisesta Alankomaiden sisällyttämiseksi Aujeszkyn taudista vapaiden jäsenvaltioiden luetteloon ja Unkarin sisällyttämiseksi niiden jäsenvaltioiden luetteloon, joissa on kyseisen taudin osalta käytössä hyväksytty kansallinen valvontaohjelma (tiedoksiannettu numerolla K(2008) 8325) (ETA:n kannalta merkityksellinen teksti)

31.12.2008   
            
            
               FI
            
            
               Euroopan unionin virallinen lehti
            
            
               L 352/52
            
         
      KOMISSION PÄÄTÖS,
   tehty 17 päivänä joulukuuta 2008,
   päätöksen 2008/185/EY muuttamisesta Alankomaiden sisällyttämiseksi Aujeszkyn taudista vapaiden jäsenvaltioiden luetteloon ja Unkarin sisällyttämiseksi niiden jäsenvaltioiden luetteloon, joissa on kyseisen taudin osalta käytössä hyväksytty kansallinen valvontaohjelma
   (tiedoksiannettu numerolla K(2008) 8325)
   (ETA:n kannalta merkityksellinen teksti)
   (2008/988/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisöjen perustamissopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 9 artiklan 2 kohdan ja 10 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 64/432/ETY vahvistetaan yhteisön sisäisessä nautaeläinten ja sikojen kaupassa sovellettavat säännöt. Kyseisen direktiivin 9 artiklassa säädetään perusteet pakollisten kansallisten torjuntaohjelmien hyväksymiseksi tiettyjen tartuntatautien, kuten Aujeszkyn taudin, osalta. Lisäksi samaisen direktiivin 10 artiklassa edellytetään perustelujen esittämistä, jotta jäsenvaltio tai sen alue voidaan hyväksyä tietystä tartuntataudista, kuten Aujeszkyn taudista, vapaaksi.
            
         
               (2)
            
            
               Aujeszkyn tautia koskevista lisätakeista yhteisön sisäisessä sikojen kaupassa ja tähän tautiin liittyvien tietojen antamista koskevista vaatimuksista 21 päivänä helmikuuta 2008 tehdyssä komission päätöksessä 2008/185/EY (2) vahvistetaan lisätakeet sikojen siirroille jäsenvaltioiden välillä. Nämä lisätakeet liittyvät jäsenvaltioiden luokitteluun niiden tautiaseman mukaan.
            
         
               (3)
            
            
               Päätöksen 2008/185/EY liitteessä I luetellaan Aujeszkyn taudista vapaat jäsenvaltiot tai niiden alueet, joissa rokottaminen on kiellettyä. Päätöksen liitteessä II luetellaan jäsenvaltiot tai niiden alueet, joissa on käytössä hyväksyttyjä Aujeszkyn taudin valvontaohjelmia.
            
         
               (4)
            
            
               Alankomaat ja Unkari ovat toimittaneet komissiolle perustelut Aujeszkyn tautia koskevasta asemastaan. Molemmissa jäsenvaltioissa on useiden vuosien ajan toteutettu kansallista Aujeszkyn taudin valvontaohjelmaa.
            
         
               (5)
            
            
               Komissio on tutkinut näiden kahden jäsenvaltion toimittamat asiakirjat ja todennut, että Alankomaat täyttää direktiivin 64/432/ETY 10 artiklan 1 kohdan edellytykset. Tämä jäsenvaltio olisi sen vuoksi lisättävä päätöksen 2008/185/EY liitteessä I olevaan luetteloon.
            
         
               (6)
            
            
               Komissio on lisäksi todennut, että Unkarin esittämä kansallinen valvontaohjelma vastaa direktiivin 64/432/ETY 9 artiklan 1 kohdassa vahvistettuja perusteita. Unkari olisi sen vuoksi lisättävä päätöksen 2008/185/EY liitteessä II olevaan luetteloon.
            
         
               (7)
            
            
               Päätöstä 2008/185/EY olisi sen vuoksi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2008/185/EY liitteet I ja II tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä joulukuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  EUVL L 59, 4.3.2008, s. 19.
   
      LIITE
      ”
            LIITE I
            Aujeszkyn taudista vapaat jäsenvaltiot tai niiden alueet, joissa rokottaminen on kiellettyä
            
                        ISO-koodi
                     
                     
                        Jäsenvaltio
                     
                     
                        Alueet
                     
                  
                        AT
                     
                     
                        Itävalta
                     
                     
                        Kaikki alueet
                     
                  
                        CY
                     
                     
                        Kypros
                     
                     
                        Kaikki alueet
                     
                  
                        CZ
                     
                     
                        Tšekki
                     
                     
                        Kaikki alueet
                     
                  
                        DE
                     
                     
                        Saksa
                     
                     
                        Kaikki alueet
                     
                  
                        DK
                     
                     
                        Tanska
                     
                     
                        Kaikki alueet
                     
                  
                        FI
                     
                     
                        Suomi
                     
                     
                        Kaikki alueet
                     
                  
                        FR
                     
                     
                        Ranska
                     
                     
                        Seuraavat departementit: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Luxemburg
                     
                     
                        Kaikki alueet
                     
                  
                        NL
                     
                     
                        Alankomaat
                     
                     
                        Kaikki alueet
                     
                  
                        SK
                     
                     
                        Slovakia
                     
                     
                        Kaikki alueet
                     
                  
                        SE
                     
                     
                        Ruotsi
                     
                     
                        Kaikki alueet
                     
                  
                        UK
                     
                     
                        Yhdistynyt kuningaskunta
                     
                     
                        Kaikki Englannin, Skotlannin ja Walesin alueet
                     
                  
         
            LIITE II
            Jäsenvaltiot tai niiden alueet, joissa on käytössä hyväksyttyjä aujeszkyn taudin valvontaohjelmia
            
                        ISO-koodi
                     
                     
                        Jäsenvaltio
                     
                     
                        Alueet
                     
                  
                        BE
                     
                     
                        Belgia
                     
                     
                        Kaikki alueet
                     
                  
                        ES
                     
                     
                        Espanja
                     
                     
                        Seuraavat autonomiset alueet: Galicia, Baskimaa, Asturia, Kantabria, Navarra ja La Rioja
                        Seuraavat maakunnat Kastilia ja Leónin autonomisella alueella: León, Zamora, Palencia, Burgos, Valladolid ja Ávila
                        Kanariansaarilla sijaitseva Las Palmasin maakunta
                     
                  
                        HU
                     
                     
                        Unkari
                     
                     
                        Kaikki alueet
                     
                  
                        IT
                     
                     
                        Italia
                     
                     
                        Bolzanon maakunta
                     
                  ”